ג'אנמרקו פוצקו

ג'אנמרקו פוצקו (באיטלקית: Gianmarco Pozzecco; נולד ב-15 בספטמבר 1972) הוא כדורסלן עבר ומאמן כדורסל איטלקי המשמש כמאמנה של גלאטסראיי מליגת העל הטורקית בכדורסל וליגת האלופות בכדורסל.

קריירת משחק
פוצקו, שנולד בגוריציה וגדל בטריאסטה, ערך את הופעת הבכורה שלו בשנת 1991 בסרייה א'2, הליגה השנייה, במדי פלקנסטרו אודינה. הוא נשאר במועדון בעונה שלאחר מכן, בסרייה ב'. ב-1993 עבר לליבורנו, שם שיחק עונה אחת. לאחר מכן עבר לפלקנסטרו וארזה, במדיה זכה באליפות איטליה ב-1999 - העשירית של וארזה והראשונה מזה למעלה משני עשורים - ומיד לאחר מכן גם ב. בעונת 2000/01 קלע פוצקו בממוצע 27 נקודות למשחק בסרייה א'.

ב-2001 ניסה להצטרף ל-NBA והשתתף בליגת הקיץ במדי טורונטו ראפטורס, אך לא הצליח לקבל חוזה בליגה.

מ-2002 עד 2005 שיחק בפורטיטודו בולוניה, וב- אף הגיע עימה לגמר היורוליג, בו הובסה 74–118 על ידי מכבי תל אביב. ב-2005, עקב סכסוכים עם המאמן יסמין רפשה, הוא הוצא מהסגל וסיים את העונה בבאסקט סרגוסה מהליגה הספרדית השנייה בכדורסל.

בעונת 2005/06 חתם פוצקו על חוזה לשנה בחימקי מוסקבה הרוסית, ולאחר מכן האריך את חוזהו גם לעונת , בה שיחקה הקבוצה בגביע יול"ב.

בעונת 2007/08 חזר פוצקו לאיטליה. בתחילה נראה היה שהוא יצטרף ל, אבל בסופו של דבר, ב-25 ביולי 2007 הוא חתם על חוזה לשנה באורלנדינה באסקט. פוצקו ויתר במפתיע על הצטרפותו לווירטוס בולוניה זמן קצר לפני החתימה, לטענתו "כי לא ראה את עצמו נכנס לאולם של וארזה עם החולצה של וירטוס".

לאחר עונה סדירה טובה, עם ממוצעים של כמעט 18 נקודות ו-8 אסיסטים למשחק, הצהיר פוצקו שהוא רוצה לפרוש מכדורסל לאחר הפלייאוף. ב-15 במאי 2008 הוא נפרד מהכדורסל שלוש דקות לסיום משחק הפלייאוף בין אבלינו לאורלנדינה, כשהמשחק כבר הוכרע, עם הדחת הקבוצה. המשחק הופסק כדי לאפשר לפוצקו את מחיאות הכפיים של הקהל והשחקנים.

בנבחרת
פוצקו הצטרף לנבחרת איטליה בכדורסל ב-1997, ובשנה שלאחר מכן השתתף באליפות העולם; עם זאת, ויכוחים עם המאמן בוגדן טנייביץ' השאירו אותו מחוץ לסגל הנבחרת ליורובאסקט 1999. המאמן האיטלקי החדש קרלו רקלקאטי נתן לו לחזור לנבחרת, ואף על פי שלא זומן ליורובאסקט 2003, פוצקו היה חלק מהמשלחת האיטלקית לטורניר הכדורסל באולימפיאדת אתונה (2004).

בטורניר האולימפי זכתה איטליה במדליית הכסף. פוצקו הוביל את טבלת האסיסטים נגד  ו, רשם דאבל דאבל של 12 אסיסטים, שיא טורניר, 10 נקודות, 4 חטיפות ו-4 ריבאונדים בניצחון 8952 על  של יאו מינג במשחק הלפני אחרון בשלב הבתים והוביל את רשימת הקלעים של איטליה עם 17 נקודות בניצחון 76–75 על . הוא הוביל עם שישה אסיסטים מול  ברבע הגמר וקלע 17 נקודות כולל 4 שלשות מול  בחצי הגמר. בגמר הוא קלע 12 נקודות והוביל יחד עם מתאו סוראניה את טבלת הקלעים של איטליה בהפסד לארגנטינה 69–84.

הוא הופיע במדי הנבחרת גם ביורובאסקט 2005, וקלע 10 נקודות בממוצע למשחק.
קריירת אימון
לאחר פרישתו ממשחק שימש פוצקו מספר שנים כשדרן ספורט בסקיי ספורט ובספורטיטליה, וב-13 בנובמבר 2012 מונה למאמן הראשי של אורלנדינה באסקט, הקבוצה בה סיים את קריירת המשחק שלו. ב-2014 חזר לפלקנסטרו וארזה כמאמן ראשי. ב-3 ביולי 2015 הוא נפרד מווארזה ולמחרת חתם בקבוצת הליגה האדריאטית צדביטה זאגרב מקרואטיה כעוזר מאמן. במדי צדביטה זכה בשני דאבלים (זכייה באליפות וב באותה עונה) רצופים וב.

ב-27 במרץ 2018 חתם על חוזה לשנתיים כמאמן הראשי של קבוצתו לשעבר פורטיטודו בולוניה.

ב-11 בפברואר 2019 חתם פוצקו בדינמו סאסארי מהסרייה א'. הוא זכה עימה ב וביורופקאפ בעונת , אך נפרד מהקבוצה בסוף העונה.

ב-30 ביוני 2021 מונה פוצקו לעוזרו של אטורה מסינה באולימפיה מילאנו מהיורוליג. בסיום העונה הוא נפרד ממילאנו לאחר שמונה למאמן נבחרת איטליה בכדורסל.

פוצקו הוביל את נבחרת איטליה לרבעי הגמר ביורובאסקט 2022, בו הודחה על ידי  בהארכה 85–93, ובמונדובאסקט 2023, בו הודחה על ידי  63–100.

ב-25 באוקטובר 2023 מונה למאמן אסוול ליון-וילרבאן מליגת העל הצרפתית והיורוליג, אך פוטר ב-6 בינואר 2024.

ב-2025 סיים את תפקידו כמאמן נבחרת איטליה ומונה למאמנה של גלאטסראיי מליגת העל הטורקית בכדורסל וליגת האלופות בכדורסל.

קישורים חיצוניים

תעודת זהות: ג'אנמרקו פוצקו, באתר מכבי תל אביב, 4 בדצמבר 2023

הערות שוליים

קטגוריה:כדורסלנים איטלקים
קטגוריה:מאמני כדורסל איטלקים
קטגוריה:כדורסלני וארזה
קטגוריה:כדורסלני קאפו ד'אורלנדו
קטגוריה:כדורסלני פורטיטודו בולוניה
קטגוריה:כדורסלני חימקי
קטגוריה:כדורסלני סרגוסה באסקט
קטגוריה:כדורסלנים באולימפיאדת אתונה (2004)
קטגוריה:איטלקים שנולדו ב-1972